b'\n_START_ARTICLE_\nTarhunta\xc5\xa1a\n_START_SECTION_\nZgodovina\n_START_PARAGRAPH_\nV zgodnjem 13. stoletju pr. n. \xc5\xa1t. je kralj Muvatali II. preselil hetitsko prestolnico iz Hatu\xc5\xa1e v Tarhunta\xc5\xa1o, uradno zaradi omena. Njegov sin Mur\xc5\xa1ili III. je prestolnico preselil nazaj v Hatu\xc5\xa1o. Ko je Hatu\xc5\xa1ili III. odstavil svojega ne\xc4\x8daka Mur\xc5\xa1ilija II., je za kralja  Tarhunta\xc5\xa1e imenoval svojega ne\xc4\x8daka Kurunto.  V ohranjeni pogodbi se kot novoimenovani kralj omenja Ulmi-Te\xc5\xa1up, zato so nekateri znanstveniki prepri\xc4\x8dani, da sta Ulmi-Te\xc5\xa1up in Kurunta razli\xc4\x8dni osebi._NEWLINE_Tudhalija IV. je s pogodbo, zapisano na bronasti plo\xc5\xa1\xc4\x8di, za kralja Tarhunta\xc5\xa1e ponovno imenoval Kurunto. V tistem \xc4\x8dasu je Kurunta poveljeval svoji vojski v vojni s Parhi. Ta pogodba v nasprotju s prej\xc5\xa1njimi vklju\xc4\x8duje pri\xc4\x8di, hetitska vazalna kralja Mire in Sehe na egejski obali, kar posredno pomeni,  da je bila Tarhunta\xc5\xa1a pomembna za celo zahodno Anatolijo. _NEWLINE_Kurunta se je kasneje sam razglasil za velikega kralja, se pravi vladarja celega Hetitskega imperija, \xc4\x8demur je dvor v Hatu\xc5\xa1i nasprotoval. _NEWLINE_Napis, pisan v hieroglifski luvij\xc5\xa1\xc4\x8dini proti koncu Hetitskega imperija, pravi, da ja \xc5\xa0upiluliuma II. napadel in izropal mesto Tarhunta\xc5\xa1a. Drugi napisi iz poznega 13. stoletja pr. n. \xc5\xa1t. omenjajo tudi velikega kralja Hartapuja, sina velikega kralja Mur\xc5\xa1ilija (III.), ki je zelo verjetno vladal Tarhunta\xc5\xa1i. Napad na Tarhunta\xc5\xa1o bi lahko bil del pohoda \xc5\xa0upiluliume II. proti Hartapuju.'